**Datum: 02.04.2025. SAOPŠTENJE ZA MEDIJE**

**1 KM za novu šansu – pozovite 1411 i pružite podršku Sigurnim kućama!**

*Pozivom na kratki broj govorimo o tome da vjerujemo, da saosjećamo, da imamo razumijevanje i da želimo pomoći! Sve to znači poziv koji košta samo 1 KM!*

Kada dajemo, to je ne samo pomoć u vidu novca, nego u isto vrijeme i mnogo važnija poruka da je nečiji problem prepoznat, da nam je važno čuti i pomoći, da budemo oslonac onima kojima je to potrebno.

Ženama koje borave u sigurnim kućama, koliko god je važno obezbijediti materijalna sredstva za život, dalje obrazovanje, zdravstvenu njegu, jednako toliko je važno da im potvrdimo svoje saosjećanje sa njihovim bolom, da im poručimo da nisu same.

Od 8. marta, m:tel je otvorio liniju – kratki humanitarni broj 1411 za pomoć Sigurnim kućama u BiH, odnosno za žene i njihovu djecu koja borave u njima, a ovaj broj biće aktivan sve do kraja mjeseca aprila. Pored iznosa donacije u vrijednosti od 100.000 KM koje je m:tel izdvojio za pomoć za osam ovakvih kuća u BiH, i svoje korisnike je pozvao da se priključe ovoj plemenitoj akciji.

Broj poziva koje na kraju zbrojimo nisu samo novčane jedinice, nego je to broj glasova koji jasno kažu da pružaju podršku ženama koje su se odlučile da više ne trpe nasilje.

Pozovite broj 1411 i kažite im da nisu same!

Ključne riječi: m:tel, Niste same, imate prijatelje, 1411

Izvor fotografija: m:tel PR